CELEX: 32009R1171
Language: hu
Date: 2009-11-30 00:00:00
Title: A Bizottság 1171/2009/EK rendelete ( 2009. november 30.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a Nemzetközi Pénzügyi Beszámolási Értelmezési Bizottság által kidolgozott IFRIC 9 értelmezés és az IAS 39 nemzetközi számviteli standard tekintetében történő módosításáról (EGT-vonatkozású szöveg)

1.12.2009   
            
            
               HU
            
            
               Az Európai Unió Hivatalos Lapja
            
            
               L 314/43
            
         
      A BIZOTTSÁG 1171/2009/EK RENDELETE
   
   (2009. november 30.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a Nemzetközi Pénzügyi Beszámolási Értelmezési Bizottság által kidolgozott IFRIC 9 értelmezés és az IAS 39 nemzetközi számviteli standard tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               2009. március 12-én a Nemzetközi Számviteli Standard Testület (IASB) közzétette a Nemzetközi Pénzügyi Beszámolási Értelmezési Bizottság által kidolgozott IFRIC 9 A beágyazott származékos termékek újbóli felmérése értelmezés és az IAS 39 Pénzügyi instrumentumok: megjelenítés és értékelés nemzetközi számviteli standard módosításait (a továbbiakban: az IFRIC 9 és az IAS 39 módosításai). Az IFRIC 9 és az IAS 39 módosításai tisztázzák, hogy miként kell kezelni a más szerződésbe beágyazott származékos pénzügyi instrumentumokat, ha a hibrid pénzügyi eszközt az eredménnyel szemben valós értéken értékelt kategóriából átsorolják.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy az IFRIC 9 és az IAS 39 módosításai megfelelnek az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak. Az Európai Pénzügyi Beszámolási Tanácsadó Csoport (EFRAG) véleményeinek objektivitását és semlegességét a Bizottság számára véleményező Standard Tanács Felülvizsgálati Csoport felállításáról szóló 2006. július 14-i 2006/505/EK bizottsági határozattal (3) összhangban a Standard Tanács Felülvizsgálati Csoport megvizsgálta az EFRAG véleményét, és a Bizottságot arról tájékoztatta, hogy az kiegyensúlyozott és objektív.
            
         
               (4)
            
            
               Az 1126/2008/EK rendeletet ezért ennek megfelelően módosítani kell.
            
         
               (5)
            
            
               Az ebben a rendeletben előírt intézkedések összhangban vannak a számviteli szabályozó bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet mellékletében a Nemzetközi Pénzügyi Beszámolási Értelmezési Bizottság által kidolgozott IFRIC 9 A beágyazott származékos termékek újbóli felmérése értelmezés és az IAS 39 Pénzügyi instrumentumok: megjelenítés és értékelés nemzetközi számviteli standard e rendelet mellékletének megfelelően módosul.
   2. cikk
   Az IFRIC 9 és az IAS 39 módosításait az e rendelet mellékletében meghatározott formában minden társaságnak legkésőbb a 2008. december 31. után kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 30-án.
      
         
            a Bizottság részéről
         
         Charlie McCREEVY
         
         
            a Bizottság tagja
         
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      (3)  HL L 199., 2006.7.21., 33. o.
   
      MELLÉKLET
      
         NEMZETKÖZI SZÁMVITELI STANDARDOK
      
      
                  IFRIC 9
               
               
                  Az IFRIC 9 A beágyazott származékos termékek újbóli felmérése értelmezés módosításai
               
            
                  IAS 39
               
               
                  Az IAS 39 Pénzügyi instrumentumok: megjelenítés és értékelés nemzetközi számviteli standard módosításai
               
            
         „Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen”
      
      
         Az IFRIC 9 Értelmezés
      
      
         
            A beágyazott származékos termékek újbóli felmérése módosításai
         
      
      A 7. bekezdés módosul. A 7A. és a 10. bekezdés hozzáadásra kerül.
      KONSZENZUS
      
                  7.
               
               
                  Amikor a gazdálkodó egység először válik szerződő féllé, fel kell mérnie, hogy van-e olyan beágyazott származékos termék, amelyet az alapszerződéstől el kell különíteni, és származékos termékként kell elszámolni. Újbóli felmérést tilos a későbbiekben elvégezni, kivéve ha (a) a szerződés feltételeiben olyan változás következik be, amely jelentősen módosítja azokat a cash flow-kat, amelyeket a szerződés egyébként megkövetelne, vagy (b) a pénzügyi eszközt az eredménnyel szemben valós értéken értékelt kategóriából átsorolják, amely esetekben szükséges a felmérés. Azt, hogy a cash flow-k módosulása jelentős-e vagy sem, úgy állapítja meg a gazdálkodó egység, hogy mérlegeli a beágyazott származékos termékkel, az alapszerződéssel vagy a mindkettővel kapcsolatos várható jövőbeli cash flow-k változásának mértékét, valamint azt, hogy a változás jelentős-e a szerződés korábban várt cash flow-ihoz képest.
               
            
                  7A.
               
               
                  Annak felmérését, hogy a pénzügyi eszköznek az eredménnyel szemben a valós értéken értékelt kategóriából történő átsorolásakor egy beágyazott származékos terméket az alapszerződéstől el kell-e különíteni, és származékos termékként kell-e elszámolni a 7. bekezdéssel összhangban, az alábbiak közül a későbbi időpontban fennálló körülmények alapján kell elvégezni:
                  
                              (a)
                           
                           
                              amikor a gazdálkodó egység először vált szerződő féllé; valamint
                           
                        
                              (b)
                           
                           
                              a szerződés feltételeinek olyan változásakor, amely jelentősen módosította azokat a cash flow-kat, amelyeket a szerződés egyébként megkövetelt volna.
                           
                        Ennek a felmérésnek a céljára az IAS 39 standard 11. bekezdésének (c) pontja nem alkalmazható (vagyis a hibrid (kombinált) szerződést úgy kell kezelni, mintha azt nem valós értéken értékelték volna, a valós érték változásait az eredménnyel szemben elszámolva). Ha a gazdálkodó egység nem képes elvégezni ezt az értékelést, akkor a hibrid (kombinált) szerződést továbbra is teljes egészében eredménnyel szemben valós értéken értékeltként kell besorolni.
               
            HATÁLYBALÉPÉS NAPJA ÉS ÁTTÉRÉS
      
                  10.
               
               
                  A 2009 márciusában kibocsátott Beágyazott származékos termékek (az IFRIC 9 értelmezés és az IAS 39 standard módosításai) módosította a 7. bekezdést és a 7A. bekezdés hozzáadásra került. A gazdálkodó egységnek ezeket a módosításokat a 2009. június 30-án vagy azt követően végződő éves időszakokra kell alkalmaznia.
               
            
         Az IAS 39 Nemzetközi Számviteli Standard
      
      
         
            Pénzügyi instrumentumok: megjelenítés és értékelés módosításai
      
      A 12. bekezdés módosul. A 103J. bekezdés hozzáadásra kerül.
      BEÁGYAZOTT SZÁRMAZÉKOS TERMÉKEK
      
                  12.
               
               
                  Ha a gazdálkodó egységnek a jelen standard alapján el kellene különítenie valamilyen beágyazott származékos terméket az alapszerződéstől, de nem képes arra, hogy elkülönülten értékelje a beágyazott származékos terméket akár a megszerzéskor, akár egy későbbi beszámolási időszak végén, akkor az egész hibrid (kombinált) szerződést az eredménnyel szemben valós értéken értékeltként kell megjelölnie. Hasonlóképpen, amennyiben egy gazdálkodó egység nem képes elkülönülten értékelni azt a beágyazott származékos terméket, amelyet egy hibrid (kombinált) szerződésnek az eredménnyel szemben valós értéken értékelt kategóriából történő átsorolásakor el kellene különíteni, akkor tilos az ilyen átsorolás. Ilyen körülmények között a hibrid (kombinált) szerződés teljes egészében eredménnyel szemben valós értéken értékeltként marad besorolva.
               
            HATÁLYBALÉPÉS NAPJA ÉS ÁTTÉRÉS
      
                  103J.
               
               
                  A gazdálkodó egységnek a 2009 márciusában kibocsátott Beágyazott származékos termékek (az IFRIC 9 értelmezés és az IAS 39 standard módosításai) által módosított 12. bekezdést a 2009. június 30-án vagy azt követően végződő éves időszakokra kell alkalmaznia.